КIуэкIуэ Юрий яхуэзащ цIыхухэр IэнатIэкIэ къызэгъэпэщынымкIэ федеральнэ къулыкъущIапIэм и унафэщIхэм
КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ Юрий дыгъуасэ яхуэзащ Лэжьыгъэмрэ цIыхухэр IэнатIэкIэ къызэгъэпэщынымкIэ федеральнэ къулыкъущIапIэм и унафэщIым и къуэдзэ Шкловец И. И., а федеральнэ къулыкъущIапIэм и унафэщIым и дэIэпыкъуэгъу Семушев А. П. сымэ. ЗэIущIэм щытепсэлъыхьащ лэжьа-пщIэмкIэ зэтрихьа щIыхуэхэр пшыныжыным, бюджет IэнатIэм щат улахуэм хэгъэхъуэным, лэжьыгъэм ехьэлIа зэпыщIэныгъэхэр егъэфIэкIуэным.
Урысей Федерацэм и Президентым 2012 гъэм накъыгъэм и 7-м къыдигъэкIа Указыр зэрагъэзащIэр убзыхуным хуэгъэзауэ ЛэжьыгъэмкIэ къэрал инспекцэм КъБР-м и бюджет IэнатIэм и IуэхущIапIэхэм щыIэ щытыкIэр къипщытащ. Абы къызэригъэлъэгъуамкIэ, зэман пыухыкIам тещIыхьауэ яубзыхуауэ щыта Iуэхухэр мыбзаджэу гъэзэщIа мэхъу. Ауэ абы къыдэкIуэу къагъэлъэгъуащ ныкъусаныгъэ пыухыкIахэри зэры-щыIэр икIи ахэр гъэзэкIуэжынымкIэ зыхуэфащэ Iуэхухэр зэфIигъэкIыну КъБР-м и Правительствэм къалэн щащIащ.
КIуэкIуэ Юрий и псэлъэгъухэм фIыщIэ яхуищIащ цIыхухэр лэжьапIэ IэнатIэхэмкIэ къызэгъэпэщын и лъэныкъуэкIэ КъБР-м щыIэ гугъуехьхэр нэсу къазэрыгурыIуэм папщIэ.
КъБР-м и Iэтащхьэмрэ
Правительствэмрэ я пресс-IуэхущIапIэ.
